#### ✅ **КАКВА Е РОЛЯТА НА ВОДНАТА ПОМПА**❓


⭐ **AutoProfi.BG ☎ 0889 68 63 60**  

За да могат двигателите на автомобилите да функционират безупречно, те се нуждаят от достатъчно добро охлаждане, което да поддържа оптималната им работна температура. Макар по-голямата част от произведената топлина да се извежда през [ауспуха](https://autoprofi.bg/auspuh.html), това не е достатъчно да се предотврати преграяване. Тук идва ролята на водната помпа. Тя е сърцето на охлаждащата система на автомобилите, тъй като от нея пряко зависи циркулацията на охлаждащата течност (антифриза). Тя се задвижва от двигателя, с помощта на [ангренажния или аксесоарен ремък](https://autoprofi.bg/angrenazhen-remak.html). Процесът на охлаждане започва чрез изпомпване на течността към двигателя, като по този начин се абсорбира генерираната от него топлина. В последствие тя се насочва към разположеният най-отпред [радиатор](https://autoprofi.bg/voden-radiator.html). Така с помощта на вентилаторите и навлизащия въздух от външната среда антифриза се охлажда и помпата отново го препраща към двигателя. Този процес е непрестанен и благодарение на него двигателите работят без да прегряват. Водната помпа се състои от метално тяло, в което е разположено въртящо се работно колело с криви лопатки, което е монтирано за вал. Благодарение на него се извършва циркулацията, нужна за охлаждането. Течността навлиза в помпата чрез приемателна тръба и се придвижва от центъра към периферията на й. При въртене се създава засмукване, което е основната причина за придвижването на течността от радиатора към помпата. Освен това, чрез него се създава налягане, което изпраща антифриза към главите на двигателя, където да отнеме количество топлина, и отново навлиза в радиатора за охлаждане. Без наличието на водна помпа, охлаждащата течност не би могла да циркулира. Това означава, че двигателят бързо ще прегрее, веднъж влязъл в експлоатация.